Leila Shahid

Leila Shahid () er ein palestinsk diplomat. Ho var den fyrste kvinnelege ambassadøren for Palestina.

Liv og virke
 Bakgrunn
Leila Shahid er dotter av Munib Shahid og Serene Husseini Shahid og dimed del av al-Husayni-klanen.Leila Shahid The resolve of a Palestinian envoy, Interview by Sophie Boukhari and Amy Otchet, UnescoLeila Shahid , at the Russell Tribunal on PalestineMrs. Leila Shahid , Eurojar Foreldra hennar var høvesvis frå Akko og Jerusalem, men ho vaks opp med dei to systrene sine i landflyktigheit i Libanon. Der fekk ho skulegangen si og tok vidaregåande skule på Collège protestant français i Beirut. 

Shahid er ikkje sjølv bahai, men er tippoldebarn til baha'i-profeten Baha'u'llah gjennom far sin, som var eit barnebarn av Abdu'l-Baha.Aghdasi, Farzin. «The Vision of Shoghi Effendi: A Study» Session 5: Covenant Breakers: in the East, the West, and at the World Center. http://www.bci.org/bahaistudies/courses/shoghi.htm Archive : https://web.archive.org/web/20140221112645/http://www.bci.org/bahaistudies/courses/shoghi.htm Faren hennar blei ekskommunisert frå bahai-fellesskapet på grunn av motstanden sin mot Shoghi Effendi.Momen, Moojan. «Blasphemy Against the Holy Spirit.» s. 290. http://irfancolloquia.org/pdf/lights10_momen.pdf

Engasjement for palestinarane
Etter å ha studert antropologi og psykologi ved Det amerikanske universitet i Beirut, arbeida Shahide i palestinske flyktningleirar til 1974 då ho byrja på doktorgraden i antropologi i Paris. I Paris møtte ho forfattaren Jean Genet. 

I 1976 blei Shahid vald til president av foreininga Union générale des étudiants palestiniens.BBC World Service (2012). Leila Shahid – Palestinian Authority Ambassador to the EU (Audio).

I september 1982 drog Shahid og Genet til Beirut. Dei kom til under massakrane i Sabra og Shatila, som blei gjennomførte av styrkar knytte til det libanesiske falangistpartiet. Genet sine skildringar om dette blei publisert i La revue d'études palestiniennes, i ein artikkel med tittelen «Quatre heures à Chatila» ('Fire timar i Shatila'). Filmen Dancing Among the Dead av Catherine Biscovitch var basert på denne artikkelen av Genet.

Shahid var mangeårig redaktør for La revue d'études palestiniennes, og blei etterpå medlem av styret for bladet.

Representant for PLO, ambassadør for Den palestinske sjølvstyresmakta 
Shahid representerte PLO i Irland i 1989, i Nederland i 1990, og var deretter ambassadør for den palestinske sjølvstyresmakta i Frankrike der ho tiltredde i Paris i 1993. Frå 2006 til 2014 var ho den palestinske generaldelegaten til EU, Belgia og Luxembourg.

I 2004 var Shahid saman med den palestinske leiaren Yasser Arafat under dei siste dagane hans på sjukehus utanfor Paris.

Russell Tribunal on Palestine vart oppretta som svar på ei oppfordring frå Shahid og Ken Coates (leiar av Bertrand Russell Peace Foundation), Nurit Peled (israelar, som mottok Sakharovprisen for ytringsfridom i 2001).

 Kjelder 

Denne artikkelen bygger på «Leila Shahid» frå , den 20. mars 2023.  

Kategori:Redaktørar
Kategori:Palestinske ambassadørar
Kategori:Ambassadørar til Irland
Kategori:Ambassadørar til Nederland
Kategori:Ambassadørar til Frankrike
Kategori:Ambassadørar til EU
Kategori:Ambassadørar til Belgia
Kategori:Ambassadørar til Luxembourg
Kategori:Folk frå Beirut